Z A P I S N I K
34. sjednice Vijeća Mjesnog odbora  Zrinjevac,
održane 18.ožujka 2024.  
u prostorijama Mjesnog odbora Zrinjevac, Gradske četvrti Donji grad, Palmotićeva ulica 30,  s početkom u 18:15 sati.



Nazočni članovi Vijeća:  Mirela Brkljač,Sanja Miler,Vjekoslav Miler, Zrinka Miličić i Viktor Šarac.
Predsjednica Vijeća Mjesnog odbora Zrinjevac Zrinka Miličić pozdravlja prisutne i konstatira da je na sjednici nazočno 5 od ukupno 5 članova Vijeća, čime su stečeni uvjeti za raspravu i pravovaljano odlučivanje.

Kako primjedbi na zapisnik nije bilo, predsjednica Vijeća Mjesnog odbora Zrinjevac (u daljnjem tekstu VMO Zrinjevac) konstatira da je jednoglasno prihvaćen zapisnik s 33. sjednice  Vijeća Mjesnog odbora Zrinjevac, održane  26.veljače 2024. u  prostorijama Mjesnog odbora Zrinjevac, Gradske četvrti Donji grad, Palmotićeva ulica 30,  s početkom u 18:15sati.

Predsjednica VMO Zrinjevac predlaže dopunu dnevnog reda.
Dnevni red je jednoglasno usvojen.

Dnevni red:


      1.  Prijedlog Odluke o izradi Urbanističkog plana uređenja Trga bana Jelačića – 
           Petrinjska  - Amruševa – Trg N. Š. Zrinskoga – Praška, mišljenje, daje se
       2. Zahtjev građanina za postavljanjem zaštititnih stupića na južnoj strani nogostupa u    
           Boškovićevoj ulici, na križanju sa Palmotićevom ulicom, donošenje zaključka
 3. Uvrštavanje Palmotićeve ulice, od Jurišićeve do Boškovićeve ulice u asfalterski program  Plana malih komunalnih akcija, donošenje zaključka
4. Zahtjevi za korištenje prostora
5. Komunalna problematika
3.  Pitanja i prijedlozi



AD1. Prijedlog Odluke o izradi Urbanističkog plana uređenja Trga bana Jelačića – 
 Petrinjska  - Amruševa – Trg N. Š. Zrinskoga – Praška, mišljenje, daje se

Članovi Vijeća primili su pisani materijal uz poziv.
Vijeće Mjesnog odbora Zrinjevac jednoglasno donosi pozitivno mišljenje o Prijedlogu Odluke o izradi Urbanističkog plana uređenja Trga bana Jelačića – Petrinjska  - Amruševa – Trg N. Š. Zrinskoga – Praška.



Z A K L J U Č A K
O prijedlogu Odluke o izradi Urbanističkog  plana uređenja Trg bana J. Jelačića-
Petrinjska- Amruševa – Trg N. Š. Zrinskoga -Praška

1. Vijeće Mjesnog odbora Zrinjevac daje pozitivno mišljenje  o prijedlogu Odluke Urbanističkog plana uređenja Trg bana J. Jelačića -Petrinjska-Amruševa -Trg N. Š. Zrinskog 
- Praška 


2. Ovaj će Zaključak biti dostavljen Vijeću gradske četvrti Donji Grad 




AD2. Zahtjev građanina za postavljanjem zaštititnih stupića na južnoj strani nogostupa u    
Boškovićevoj ulici, na križanju sa Palmotićevom ulicom, donošenje zaključka


Potpredsjednica Vijeća Mjesnog odbora Zrinjevac je zaprimila upit građanina koji smatra da se na navedenoj lokaciji trebaju ponovno postaviti zaštitni stupići zbog zaštite pješaka na križanju na kojem se često događaju prometni prekršaji.

Vijeće jednoglasno donosi


ZAKLJUČAK

O postavljanju zaštitnih stupića na južnoj strani nogostupa u Boškovićevoj ulici, na križanju sa Palmotićevom ulicom.


3. Vijeće Mjesnog odbora Zrinjevac je raspravljalo o upitu građana koji je zatražio ponovno postavljanje zaštitnih stupića na gore navedenoj lokaciji. Na toj lokaciji se često događaju prekršaji te su pješaci dok čekaju za prolazak na križanju ugroženi i nezaštićeni.

4. Vijeće Mjesnog odbora Zrinjevac zaključilo je da postoji hitna potreba za postavljanjem zaštitnih stupića na gore navedenoj lokaciji gdje su oni već bili ali su iz nekog razloga uklonjeni.

5. Ovaj će Zaključak biti dostavljen Vijeću gradske četvrti Donji grad, Gradskom uredu za obnovu, izgradnju, prostorno uređenje, graditeljstvo, komunalne poslove na daljnje postupanje.



AD3. Uvrštavanje Palmotićeve ulice, od Jurišićeve do Boškovićeve ulice u asfalterski program  Plana malih komunalnih akcija, donošenje zaključka




Predsjednica usmeno obavještava članove o prijedlogu da se Palmotićeva ulica od Jurišićeve ulice do Boškovićeve ulice uvrsti u asfalterski program Plana malih komunalnih akcija. 

Vijeće jednoglasno donosi

ZAKLJUČAK


O uvrštavanju Palmotićeve ulice od Jurišićeve ulice do Boškovićeve ulice u asfalterski program Plana malih komunalnih akcija


1. Vijeće Mjesnog odbora Zrinjevac je raspravljalo o stanju Palmotićeve ulice od Jurišićeve do Boškovićeve ulice. Ulica je dosta prometna te je asfalt dosta potrošen.

2. Vijeće Mjesnog odbora Zrinjevac zaključilo je da postoji potreba za presvlačenjem novim asfaltom u punoj širini Palmotićeve ulice, od križanja sa Jurišićevom ulicom do križanja sa Boškovićevom ulicom.
3. Ovaj će Zaključak biti dostavljen Vijeću gradske četvrti Donji grad, Gradskom uredu za obnovu, izgradnju, prostorno uređenje, graditeljstvo, komunalne poslove na daljnje postupanje.

AD4. Zahtjev za korištenje prostora

Predsjednica usmeno obavještava članove o zahtjevu

Vijeće jednoglasno donosi

ZAKLJUČAK

1.  Stranci Socijaldemokrati odobrava se povremeno korištenje dvorane u objektu mjesne samouprave, Zagreb, Palmotićeva 30, u terminima utorkom od 18:30 do 20 sati.
2.  Prostor iz točke 1. ovog zaključka koristit će stranka Socijaldemokrati
3. Stranka Socijaldemokrati obvezuje se s prostorom prilikom korištenja postupati s pažnjom dobrog gospodara.




AD4. Komunalna problematika

Vijeće MO Zrinjevac nije na ovoj sjednici raspravljalo o komunalnim problemima jer u trenutku nijedan vijećnik nije prijavio niti uočio novi problem na području Mjesnog odbora.


AD5. Pitanja i prijedlozi

Nitko od članova Vijeća nije imao dodatnih pitanja ni prijedloga već su se usuglasili da za
sljedeću sjednicu  pripreme stavke o kojima bi htjeli raspravljati na sljedećoj sjednici Vijeća.

Budući da nitko ne traži riječ, predsjednica zaključuje sjednicu.
Dovršeno u 19:30 sati.

Zagreb 18. ožujka 2024..godine


Zapisničarka:
Zrinka Miličić


 Klasa:    024-08/24-003/603
 Urbroj:  251-13-11-1/007-24-2





Predsjednica
Vijeća Mjesnog odbora

